Legal Document

Category: 1983

Text:
Προεδρικό Διάταγμα 2000/263Περί εφαρμογής Αποφάσεως 1192(1998) του Συμβουλίου Ασφαλείας των Ηνωμένων Εθνών. Ο ΠΡΟΕΔΡΟΣ ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ Έχοντας υπόψη: 1. Το άρθρο 25 του Καταστατικού Χάρτη του ΟΗΕ όπως αυτός κυρώθηκε με τον Α.Ν. 585/1945 (ΦΕΚ Α~ 242). 2. Τον Α.Ν. 92/1967 «περί εφαρμογής αποφάσεων του Συμβουλίου Ασφαλείας των Ηνωμένων Εθνών και εγκρίσεως και εφαρμογής συστάσεων του Συμβουλίου Ασφαλείας και της Γενικής Συνελεύσεως» (ΦΕΚ Α~ 139), όπως τροποποιήθηκε με το άρθρο 39 του Ν. 2145/1993 (ΦΕΚ Α~ 88). 3. Το άρθρο 29Α του Ν. 1558/1985 (ΦΕΚ Α~ 137), που προστέθηκε με το άρθρο 27 του Ν. 2081/1992 (ΦΕΚ Α~ 154) και αντικαταστάθηκε με το άρθρο 1 του Ν. 2469/1997 (ΦΕΚ Α~ 38). 4. Την απόφαση του Υπουργού Εξωτερικών από 8 Ιουνίου 1999 περί δημοσιεύσεως της αποφάσεως 1192(1998) του Συμβουλίου Ασφαλείας (ΦΕΚ Α~ 135/2.7.99). 5. Την απόφαση του Υπουργού Εξωτερικών από 8 Ιουνίου 1999 περί δημοσιεύσεως της από 5 Απριλίου 1999 επιστολής του Γενικού Γραμματέα των Ηνωμένων Εθνών προς τον Πρόεδρο του Συμβουλίου Ασφαλείας (ΦΕΚ Α~ 135/2.7.99). 6. Το υπ αριθ. 202 Προεδρικό Διάταγμα περί εφαρμογής της αποφάσεως 883(1993) του Συμβουλίου Ασφαλείας (ΦΕΚ Α~ 131/1994). 7. Το γεγονός ότι από τις διατάξεις του παρόντος Διατάγματος δεν προκαλείται δαπάνη σε βάρος του προϋπολογισμού. 8. Την υπ αριθ. 21/2000 γνωμοδότηση του Συμβουλίου Επικρατείας μετά από πρόταση των Υπουργών Εθνικής Άμυνας, Εξωτερικών, Εθνικής Οικονομίας, Οικονομικών, Ανάπτυξης, Δικαιοσύνης και Μεταφορών και Επικοινωνιών, αποφασίζουμε: Άρθρο Μόνο Αναστέλλονται τα μέτρα που είχαν επιβληθεί κατά της Λιβύης βάσει των διατάξεων του Προεδρικού Διατάγματος 202/1994 (ΦΕΚ Α~ 131). Στον Υπουργό Εξωτερικών αναθέτουμε τη δημοσίευση του παρόντος Διατάγματος και στον ως άνω Υπουργό όπως και στους Υπουργούς Εθνικής Άμυνας, Εθνικής Οικονομίας, Οικονομικών, Ανάπτυξης, Δικαιοσύνης και Μεταφορών και Επικοινωνιών αναθέτουμε την εκτέλεσή του. Αθήνα, 19 Σεπτεμβρίου 2000 Ο ΠΡΟΕΔΡΟΣ ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ ΟΙ ΥΠΟΥΡΓΟΙ ΕΘΝΙΚΗΣ ΑΜΥΝΑΣ ΕΞΩΤΕΡΙΚΩΝ Α. ΤΣΟΧΑΤΖΟΠΟΥΛΟΣ Γ. ΠΑΠΑΝΔΡΕΟΥ ΕΘΝΙΚΗΣ ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ ΑΝΑΠΤΥΞΗΣ Γ. ΠΑΠΑΝΤΩΝΙΟΥ Ν. ΧΡΙΣΤΟΔΟΥΛΑΚΗΣ ΔΙΚΑΙΟΣΥΝΗΣ ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ Μ. ΣΤΑΘΟΠΟΥΛΟΣ Χ. ΒΕΡΕΛΗΣ Φ (2) ΠΡΟΕΔΡΙΚΟ ΔΙΑΤΑΓΜΑ ΥΠ ΑΡΙΘ. 264 Καθορισμός των απαιτουμένων προσόντων και προϋποθέσεων φυσικών και νομικών προσώπων για τη χορήγηση άδειας εμπορίας φυτοπροστατευτικών προϊόντων. Ο ΠΡΟΕΔΡΟΣ ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ Έχοντας υπόψη: 1. Τις διατάξεις: α) Του άρθρου 7 του Ν.Δ. 220/1973 «Περί εμπορίας γεωργικών και κτηνιατρικών φαρμάκων» (Α~ 272)» όπως αντικαταστάθηκε με την παράγραφο 8 του άρθρου 2 του Ν. 2538/1997 «Τροποποίηση της κείμενης νομοθεσίας για τα γεωργικά και κτηνιατρικά φάρμακα, ρύθμιση χρεών συνεταιριστικών οργανώσεων και άλλες διατάξεις» (Α~242). β) Του άρθρου 29Α του Ν. 1558/1985 (Α~ 137), όπως προστέθηκε με το άρθρο 27 του Ν. 2081/1992 (Α~ 154) και αντικαταστάθηκε με το άρθρο 1 παρ. 2α του Ν. 2469/1997 (Α~38). 2. Την 353001/13.4.2000 απόφαση του Πρωθυπουργού και του Υπουργού Γεωργίας «Ανάθεση αρμοδιοτήτων στους Υφυπουργούς Γεωργίας Ευάγγελο Αργύρη και Φώτη Χατζημιχάλη» (Β~ 566). 3. Το γεγονός ότι από την εφαρμογή των διατάξεων του παρόντος διατάγματος δεν προκαλείται δαπάνη σε βάρος του Κρατικού Προϋπολογισμού. 4. Τις 306/1999 και 404/2000 γνωμοδοτήσεις του Συμβουλίου της Επικρατείας, με πρόταση του Υφυπουργού Γεωργίας, αποφασίζουμε: Άρθρο 1 Προσόντα φυσικών προσώπων - Προϋποθέσεις Η κατά την παράγραφο 1 του άρθρου 1 του Ν.Δ. 220/1973 και την παράγραφο 7 του άρθρου 2 του Ν. 2538/1997 άδεια εμπορίας φυτοπροστατευτικών προϊόντων χορηγείται σε φυσικά πρόσωπα εφόσον οι ενδιαφερόμενοι: α) Έχουν την ελληνική ιθαγένεια ή την υπηκοότητα ενός από τα κράτη-μέλη της Ευρωπαϊκής Ένωσης (Ε.Ε.). Προκειμένου περί υπηκόων κρατών-μελών της Ε.Ε. απαιτείται και γνώση της Ελληνικής Γλώσσας που αποδεικνύεται από αντίστοιχο πιστοποιητικό του σχολείου της Νέας Ελληνικής Γλώσσας του Αριστοτελείου Πανεπιστημίου Θεσσαλονίκης. β) Έχουν πτυχίο γεωπόνου Ανωτάτου Εκπαιδευτικού Ιδρύματος (Α.Ε.Ι.) της ημεδαπής ή πτυχίο Τμήματος Φυτικής Παραγωγής ή Τμήματος Θερμοκηπιακών Καλλιεργειών και Ανθοκομίας Τεχνολογικού Εκπαιδευτικού Ιδρύματος (Τ.Ε.Ι.) της ημεδαπής των άρθρων 1 και 2 του Π.Δ. 109/1989 (Α~ 47) ή το με βάση το άρθρο 5 του Ν. 1865/1989 (Α~ 210) ισότιμο πτυχίο του αντίστοιχου Τμήματος Φυτικής Παραγωγής Κέντρου Ανώτερης Τεχνικής και Επαγγελματικής Εκπαιδεύσεως (ΚΑΤΕΕ) της ημεδαπής ή ισότιμο πτυχίο ή δίπλωμα αντιστοίχων ειδικοτήτων σχολών της ημεδαπής ή της αλλοδαπής. γ) Έχουν εκπληρώσει τις στρατιωτικές τους υποχρεώσεις ή έχουν νόμιμα απαλλαγεί από αυτές. Δεν απαιτείται εκπλήρωση των στρατιωτικών υποχρεώσεων για πολίτες κράτους-μέλους της Ε.Ε. για τους οποίους δεν προβλέπεται τέτοιο κώλυμα στη χώρα τους. δ) Δεν έχουν καταδικασθεί αμετάκλητα σε οποιαδήποτε ποινή ή δεν έχουν παραπεμφθεί με αμετάκλητο βούλευμα για κλοπή, υπεξαίρεση, απάτη, εκβίαση, πλαστογραφία, εγκλήματα κατά των ηθών, συκοφαντική δυσφήμιση, κιβδηλεία, παραχάραξη και παράβαση των διατάξεων των άρθρων 5 και 12 του Ν. 1729/1987 (Α~ 144), όπως ισχύει, ή να μην έχουν καταδικασθεί αμετάκλητα για κακούργημα ή καθ υποτροπή για πλημμέλημα, για το οποίο επιβλήθηκε στέρηση των πολιτικών τους δικαιωμάτων. ε) Δεν κατέχουν έμμισθη θέση στο Δημόσιο ή σε νομικό πρόσωπο δημοσίου ή ιδιωτικού δικαίου ούτε έχουν άλλη ατομική επιχείρηση που απαιτεί αυτοπρόσωπη απασχόληση (Υποπερίπτωση αα~ της περίπτωσης δ~ της παραγράφου 7 του άρθρου 2 του Ν. 2538/1997). στ) Διαθέτουν κατάστημα εμπορίας φυτοπροστατευτικών προσόντων που πληροί τις προδιαγραφές, οι οποίες καθορίζονται με την απόφαση του Υπουργού Γεωργίας της παραγράφου 4 του άρθρου 2 του Ν.Δ. 220/1973, όπως αντικαταστάθηκε με την παράγραφο 5 του άρθρου 2 του Ν. 2538/1997. ζ) Δεν έχει χορηγηθεί σε άλλο νομό άδεια εμπορίας φυτοπροστατευτικών προϊόντων με υπεύθυνο τον ίδιο τον ενδιαφερόμενο (Υποπερίπτωση ββ~ της περίπτωσης δ~ της παραγράφου 7 του άρθρου 2 του Ν. 2538/1997). Άρθρο 2 Προϋποθέσεις νομικών προσώπων 1. Η κατά την παράγραφο 1 του άρθρου 1 του Ν.Δ. 220/1973 και την παράγραφο 7 του άρθρου 2 του Ν. 2538/1997 άδεια εμπορίας φυτοπροστατευτικών προϊόντων χορηγείται σε νομικά πρόσωπα εφόσον: α) Διαθέτουν κατάστημα εμπορίας φυτοπροστατευτικών προϊόντων του εδαφίου στ~ του άρθρου 1 του παρόντος διατάγματος. β) Απασχολούν με εταιρική ή υπαλληλική σχέση πρόσωπο που κατέχει τα προσόντα και τις προϋποθέσεις που ορίζονται στα εδάφια α~, β~, γ~, δ~, ε~ και ζ~ του άρθρου 1. Το πρόσωπο αυτό με τη χορηγούμενη άδεια εμπορίας ορίζεται υπεύθυνος του καταστήματος εμπορίας φυτοπροστατευτικών προϊόντων, εφαρμοζομένων των διατάξεων της παραγράφου 6 του άρθρου 2 του Ν. 2538/1997. 2. Στις Αγροτικές Συνεταιριστικές Οργανώσεις (Α.Σ.Ο.), σύμφωνα με το δεύτερο και τρίτο εδάφιο του άρθρου 7 του Ν.Δ. 220/1973, όπως αντικαταστάθηκε με την παράγραφο 8 του άρθρου 2 του Ν. 2538/1997, η άδεια εμπορίας φυτοπροστατευτικών προϊόντων χορηγείται, εφόσον πληρούνται οι προϋποθέσεις των εδαφίων α~ και β~ της προηγούμενης παραγράφου. Η πλήρωση των προϋποθέσεων αυτών πρέπει να συντρέχει και στα κέντρα διανομής που η ενδιαφερόμενη Α.Σ.Ο. διαθέτει εκτός της έδρας της και μέσα στα όρια της περιφέρειάς της. 3. Οι ρυθμίσεις του παρόντος άρθρου ισχύουν και για τα κοινοτικά νομικά πρόσωπα, τα οποία πληρούν τις προϋποθέσεις κτήσεως της άδειας εμπορίας φυτοπροστατευτικών προϊόντων. Άρθρο 3 Καταργούμενες διατάξεις Από την έναρξη ισχύος του παρόντος διατάγματος καταργείται το Π.Δ. 353/1974 «Περί των απαιτουμένων προϋποθέσεων και προσόντων των ενδιαφερομένων δια την χορήγησιν αδείας εμπορίας γεωργικών και κτηνιατρικών φαρμάκων» (Α~ 138) όσον αφορά την εμπορία των γεωργικών φαρμάκων. Άρθρο 4 Έναρξη ισχύος Η ισχύς του παρόντος διατάγματος αρχίζει από τη δημοσίευση αυτού στην Εφημερίδα της Κυβερνήσεως. Στον Υφυπουργό Γεωργίας αναθέτουμε τη δημοσίευση και εκτέλεση του παρόντος διατάγματος. Αθήνα, 3 Οκτωβρίου 2000 Ο ΠΡΟΕΔΡΟΣ ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ Ο ΥΦΥΠΟΥΡΓΟΣ ΓΕΩΡΓΙΑΣ ΕΥΑΓΓ. ΑΡΓΥΡΗΣ Φ (3) ΠΡΟΕΔΡΙΚΟ ΔΙΑΤΑΓΜΑ ΥΠ ΑΡΙΘ. 265 Τροποποίηση του Π. Δ/τος 598/76 «Περί εγκρίσεως Κανονισμού λειτουργίας των παρά τω Ταμείω Ασφαλίσεως Ιδιοκτητών, Συντακτών και Υπαλλήλων Τύπου, Κλάδων Επικουρικής Ασφαλίσεως Προνοίας και Ασθενείας. Ο ΠΡΟΕΔΡΟΣ ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ Έχοντας υπόψη: 1. Τις διατάξεις του άρθρου 2 του Ν.Δ. 1346/1973 (36 Α~) όπως αντικαταστάθηκαν με το άρθρο 1 του Ν. 168/1975 (199 Α~). 2. Τις διατάξεις των άρθρων 24 και 27 του Ν. 1558/1985 «Κυβέρνηση και Κυβερνητικά Όργανα» (137 Α~). 3. Τις διατάξεις του άρθρου 30 του Ν. 1027/1980 (49 Α~), όπως αυτό αντικαταστάθηκε με το άρθρο 7 του Ν.1275/1982 (100 Α~) και συμπληρώθηκε με το άρθρο 43 του Ν. 1469/1984 (111 Α~). 4. Τις διατάξεις του άρθρου 71 παρ. 3 του Ν. 2084/92 (165 Α~). 5. Τις διατάξεις του Π. Δ/τος 372/1995 «Μεταφορά της Γενικής Γραμματείας Κοινωνικών Ασφαλίσεων στο Υπουργείο Εργασίας» (201 Α~). 6. Την 80027/4.5.2000 κοινή Απόφαση του Πρωθυπουργού και Υπουργού Εργασίας και Κοινωνικών Ασφαλίσεων «Ανάθεση αρμοδιοτήτων στους Υφυπουργούς Εργασίας και Κοινωνικών Ασφαλίσεων» (610 Α~). 7. Τη γνώμη του Διοικητικού Συμβουλίου του ΤΑΙΣΥΤ που διατυπώθηκε κατά τις Σ12/99/3.3.1999, Σ.14/99/ 10.3.1999, Σ.16/99/17.3.1999 και Σ.55/99/27.10.1999 συνεδριάσεις του. 8. Τη γνώμη του Συμβουλίου Κοινωνικής Ασφαλίσεως που διατυπώθηκε στην 16η/4.2.2000 συνεδρίασή του. 9. Τα από 7.10.1999 αποτελέσματα της αναλογιστικής μελέτης της Δ/νσης Αναλογιστικών Μελετών της Γενικής Γραμματείας Κοινωνικών Ασφαλίσεων του Υπουργείου Εργασίας και Κοινωνικών Ασφαλίσεων. 10. Το γεγονός ότι από τις διατάξεις του παρόντος προκαλείται δαπάνη σε βάρος του προϋπολογισμού του κλάδου ασθένειας του Ταμείου Ασφαλίσεως Ιδιοκτητών Συντακτών Τύπου (Τ.Α.Υ.Σ.Ι.Τ.) ύψους 100.000.000 δρχ. περίπου για το τρέχον οικονομικό έτος, για την οποία έχει εγγραφεί πίστωση στους ΚΑΕ 0681 και 0685α και η οποία στα επόμενα πέντε έτη θα καλύπτεται από τα έσοδα του Ταμείου και θα βαρύνει ανάλογα τους παραπάνω κωδικούς. 11. Την 365/2000 γνωμοδότηση του Συμβουλίου της Επικρατείας μετά από πρόταση του Υφυπουργού Εργασίας και Κοινωνικών Ασφαλίσεων, αποφασίζουμε: Άρθρο 1 Η παρ. 9 του άρθρου 30 του Π. Δ/τος 598/76 τροποποιείται ως εξής: «9. Από 1.1.2000 το Ταμείο καταβάλλει στις δικαιούμενες περίθαλψης, άμεσα και έμμεσα ασφαλισμένες του βοήθημα φυσιολογικού τοκετού αντί της παροχής μαιευτικής περίθαλψης. Το βοήθημα αυτό ανέρχεται στο 60πλάσιο του εκάστοτε ισχύοντος ημερομισθίου ανειδίκευτου εργάτη. Στις περιπτώσεις πολύδυμης κύησης το βοήθημα αυτό διπλασιάζεται». Άρθρο 2 1. Οι παρ.1 και 3 του άρθρου 33 του Π. Δ/τος 598/76, όπως τροποποιήθηκε με το άρθρο 1 του Π. Δ/τος 237/17.9.99 (200 Α~) αντικαθίστανται ως εξής: «1. Στους ασφαλισμένους συντάκτες και υπαλλήλους που αποδεδειγμένα απέχουν από την εργασία τους λόγω ασθένειας πέραν των τριών (3) ημερών καταβάλλεται από το Ταμείο επίδομα ασθένειας από την τέταρτη (4) ημέρα ασθένειας και μέχρι την τριακοστή (30ή). Το ύψος του επιδόματος αυτού καθορίζεται στο 50% του ασφαλιστέου κατά το χρόνο της ασθενείας του μισθού. Για χρόνο ασθένειας πέραν των τριάκοντα (30) ημερών το ύψος του επιδόματος ορίζεται στο 100% του ασφαλιστέου μισθού». 2. Η παρ. 4 του άρθρου 33, όπως τροποποιήθηκε και ισχύει με το άρθρο 5 του Π. Δ/τος 248/86 (118 Α~) αναριθμείται ως παρ. 3 και οι παρ. 5 και 6 που προστέθηκαν με το Π.Δ. 220/98 (173 Α~) αναριθμούνται ως παρ. 4 και 5. Άρθρο 3 Η ισχύς του παρόντος διατάγματος αρχίζει από τη δημοσίευσή του στην Εφημερίδα της Κυβερνήσεως. Στον Υφυπουργό Εργασίας και Κοινωνικών Ασφαλίσεων, αναθέτουμε τη δημοσίευση και εκτέλεση του παρόντος διατάγματος. Αθήνα, 26 Σεπτεμβρίου 2000 Ο ΠΡΟΕΔΡΟΣ ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ Ο ΥΦΥΠΟΥΡΓΟΣ ΕΡΓΑΣΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ ΝΙΚΟΣ ΦΑΡΜΑΚΗΣ (4) ΠΡΟΕΔΡΙΚΟ ΔΙΑΤΑΓΜΑ ΥΠ ΑΡΙΘ. 266 Ίδρυση έξι (6) Ειδικών Μονάδων Αντιμετώπισης Καταστροφών στο Πυροσβεστικό Σώμα και άλλες διατάξεις. Ο ΠΡΟΕΔΡΟΣ ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ Έχοντας υπόψη: 1. Τις διατάξεις: α. Του άρθρου 11 παρ. 1 του Ν. 1481/84 «Οργανισμός Υπουργείου Δημόσιας Τάξης» (Α~ 152), όπως το άρθρο αυτό αντικαταστάθηκε από την παρ. 1 του άρθρου 1 του Ν.1590/1986. β. Του άρθρου 1 παρ. 2 του Ν. 1590/1986 «Τροποποίηση διατάξεων του Ν. 1481/1984 «Οργανισμός Υπουργείου Δημόσιας Τάξης» και άλλες διατάξεις» (Α~ 49). γ. Του άρθρου 29Α του Ν. 1558/1985 «Κυβέρνηση και Κυβερνητικά όργανα» (Α~ 137), το οποίο προστέθηκε με το άρθρο 27 του Ν. 2081/1992 (Α~ 154), όπως αντικαταστάθηκαν με το άρθρο 1 παρ. 2 του Ν. 2469/1997 (Α~ 38). δ. Του Π.Δ.137/1986 «Συγκρότηση της Γενικής γραμματείας Δημόσιας Τάξης σε Υπουργείο Δημόσιας Τάξης» (Α~ 51). ε. Του Π.Δ.108/1994 «Περιορισμός συναρμοδιότητας κατά την έκδοση κανονιστικών διαταγμάτων και αποφάσεων σε θέματα αρμοδιότητας των Υπουργείων Προεδρίας της Κυβέρνησης και Δημόσιας Τάξης (Α~ 82). στ. Της 1039386/441/Α0006/21.4.2000 κοινής απόφασης του Πρωθυπουργού και Υπουργού Οικονομικών «Ανάθεση αρμοδιοτήτων Υπουργού Οικονομικών στους Υφυπουργούς Οικονομικών» (Β~ 571). 2. Το γεγονός ότι από τις διατάξεις αυτού του διατάγματος θα προκληθεί δαπάνη σε βάρος του κρατικού προϋπολογισμού α) Για το τρέχον έτος ύψους 52.000.000 δρχ. β) Για το 2001, δαπάνη ύψους 1.820.000.000 δρχ. γ) Για το 2002 και 2003, δαπάνη ύψους 4 και 4,5 δις δρχ. αντίστοιχα. δ) Για το 2004, δαπάνη ύψους 4.630.000.000 δρχ. και ε) Για το 2005, δαπάνη ύψους 4.730.000.000 δρχ. Η δαπάνη που θα προκληθεί κατά το τρέχον έτος θα καλυφθεί από το αποθεματικό του κρατικού προϋπολογισμού ενώ για το 2001, και τα επόμενα έτη θ αντιμετωπισθεί με την εγγραφή των σχετικών πιστώσεων στους οικείους Κ.Α.Ε. του Ειδικού Φορέα 43-120 του προϋπολογισμού του Υπουργείου Δημόσιας Τάξης εκάστου έτους. 3. Την 290/2000 γνωμοδότηση του Συμβουλίου της Επικρατείας, μετά από πρόταση των Υπουργών Δικαιοσύνης και Δημόσιας Τάξης και του Υφυπουργού Οικονομικών, αποφασίζουμε: Άρθρο 1 Ίδρυση έξι (6) Ε.Μ.Α.Κ. 1. Ιδρύονται στο Πυροσβεστικό Σώμα έξι (6) Ειδικές Μονάδες Αντιμετώπισης Καταστροφών (Ε.Μ.Α.Κ.), στις ακόλουθες πόλεις, τις οποίες έχουν ως έδρες: α. Στο Ηράκλειο Κρήτης, η 3η Ε.Μ.Α.Κ. β. Στην Κομοτηνή, η 4η Ε.Μ.Α.Κ. γ. Στα Ιωάννινα, η 5η Ε.Μ.Α.Κ. δ. Στην Πάτρα, η 6η Ε.Μ.Α.Κ. ε. Στη Λαμία, η 7η Ε.Μ.Α.Κ. στ. Στην Λάρισα, 8η Ε.Μ.Α.Κ. 2. Για την ίδρυση κάθε μιας από τις Υπηρεσίες της προηγούμενης παραγράφου συνιστώνται στο Πυροσβεστικό Σώμα οι ακόλουθες κατά βαθμό θέσεις πυροσβεστικού προσωπικού Γενικών Υπηρεσιών (Γ.Υ.): α. Μία (1) θέση Πυράρχου β. Μία (1) θέση Αντιπυράρχου γ. Τέσσερις (4) θέσεις Επιπυραγών (Παραγωγικής Σχολής) δ. Έξι (6) θέσεις Πυραγών (Παραγωγικής Σχολής) ε. Δέκα (10) θέσεις Υποπυραγών - Ανθυποπυραγών (Παραγωγικής Σχολής) στ. Δώδεκα (12) θέσεις Πυρονόμων ζ. Είκοσι (20) θέσεις Αρχιπυροσβεστών (Παραγωγικής Σχολής) η. Ενενήντα έξι (96) θέσεις Αρχιπυροσβεστών (Μη Παραγωγικής Σχολής) - Πυροσβεστών. 3. Οι Ε.Μ.Α.Κ. της παρ. 1 του παρόντος άρθρου καθώς και οι Ειδικές Μονάδες Αντιμετώπισης Καταστροφών Νότιας Ελλάδας και Βόρειας Ελλάδας (Π.Δ. 96/1987, ΦΕΚ 58 Α~, και Π.Δ. 347/1994, ΦΕΚ 183 Α~) που μετονομάστηκαν σε 1η και 2η Ε.Μ.Α.Κ. αντιστοίχως με το άρθρο 3 του Π.Δ. 203/1995 (ΦΕΚ 109 Α~), υπάγονται στην αρμόδια κατά τόπο Περιφερειακή Διοίκηση Πυροσβεστικών Υπηρεσιών στην οποία υπάγεται η πόλη-έδρα τους. Η τοπική αρμοδιότητα των Ε.Μ.Α.Κ. καθορίζεται με απόφαση του Υπουργού Δημόσιας Τάξης, ύστερα από γνώμη του Αρχηγού Πυροσβεστικού Σώματος. 4. Για τα θέματα αποστολής, εσωτερικής διάρθρωσης και λειτουργίας, την άσκηση καθηκόντων και εκπαίδευσης του προσωπικού, το μηχανολογικό και λοιπό εξοπλισμό και οτιδήποτε άλλο ειδικότερο θέμα αφορά τον τρόπο λειτουργίας των Υπηρεσιών της παρ. 1 εφαρμόζονται τα ισχύοντα και για τις λοιπές Ε.Μ.Α.Κ. Άρθρο 2 Άλλες διατάξεις 1. Η περίπτωση (δ) της παρ. 1 του άρθρου 2 του Π.Δ. 53/1989 (Α~ 26) αντικαθίσταται ως εξής: «δ. Τέκνα και αδελφοί πυροσβεστικών υπαλλήλων που πέθαναν στην υπηρεσία πρόδηλα και αναμφισβήτητα εξαιτίας της». 2. Το άρθρο 27 του Π.Δ. 305/1992 (Α~ 152) όπως αντικαταστάθηκε με το άρθρο 1 (α) του Π.Δ. 16/1998 (Α~ 27) αντικαθίσταται ως εξής: «Άρθρο 27 Σύνθεση των συμβουλίων Κρίσεων 1.Τα Συμβούλια Κρίσεων συγκροτούνται για ένα (1) έτος από τακτικά και αναπληρωματικά μέλη, ως εξής: α. Κατώτερο Συμβούλιο: Απαρτίζεται από τον Β~ Υπαρχηγό του Πυροσβεστικού Σώματος, ως πρόεδρο και δύο (2) Πυράρχους - Αντιπυράρχους Γενικών Υπηρεσιών (Γ.Υ.), ως μέλη. Ως αναπληρωματικά μέλη ορίζονται, αντίστοιχα ένας Αρχιπύραρχος Γ.Υ. και δύο (2) Πύραρχοι- Αντιπύραρχοι Γ.Υ. β. Ανώτερο Συμβούλιο: Απαρτίζεται από τον Αρχηγό του Πυροσβεστικού Σώματος, ως πρόεδρο, τον Α~ Υπαρχηγό του Πυροσβεστικού Σώματος και έναν Αρχιπύραρχο Γ.Υ. ως μέλη. Ως αναπληρωματικά μέλη ορίζονται αντίστοιχα ο Β~ Υπαρχηγός, και ένας Αρχιπύραρχος Γ.Υ. γ. Πρωτοβάθμιο Ανώτατο Συμβούλιο: Απαρτίζεται από τον Αρχηγό του Πυροσβεστικού Σώματος, ως πρόεδρο, έναν Αντιστράτηγο του Στρατού Ξηράς, και το Νομικό Σύμβουλο του Κράτους στο Υπουργείο Δημόσιας Τάξης, ως μέλη. Ως αναπληρωματικά μέλη ορίζονται, αντίστοιχα ένας Αντιστράτηγος της ΕΛ.ΑΣ. και ένας Νομικός Σύμβουλος του Κράτους. δ. Δευτεροβάθμιο Ανώτατο Συμβούλιο: Απαρτίζεται από ένα σύμβολο Επικρατείας, ως πρόεδρο, έναν Αντιστράτηγο του Στρατού Ξηράς και τον Αρχηγό του Πυροσβεστικού Σώματος ως μέλη. Ως αναπληρωματικά μέλη ορίζονται, αντίστοιχα ένας Αντιστράτηγος του Στρατού Ξηράς και ένας Σύμβουλος Επικρατείας. 2. Οι συνεδριάσεις των παραπάνω Συμβουλίων γίνονται στο κατάστημα του Αρχηγείου του Πυροσβεστικού Σώματος.» 3. Για μία τριετία από τη δημοσίευση του διατάγματος αυτού, ο προβλεπόμενος από το άρθρο 7 παρ. 2 του Π.Δ. 305/1992 (Α~ 152) ελάχιστος χρόνος παραμονής στον κατεχόμενο βαθμό των Αντιπυράρχων, ως προς το δικαίωμα προαγωγής για το βαθμό του Πυράρχου, ορίζεται σε δέκα έξι (16) έτη υπηρεσίας αξιωματικού, από την οποία ένα (1) έτος στο βαθμό τους. Άρθρο 3 Έναρξη ισχύος 1. Η ισχύς των διατάξεων του άρθρου 1 παρ. 1 α, β, γ που αφορούν την ίδρυση Ε.Μ.Α.Κ. στο Ηράκλειο Κρήτης, Κομοτηνή και Ιωάννινα αρχίζει από 1.12.2000 ενώ των λοιπών Ε.Μ.Α.Κ. του ίδιου άρθρου παρ.1 δ, ε και στ, που αφορούν την ίδρυση Ε.Μ.Α.Κ. στην Πάτρα, στη Λαμία και στη Λάρισα, αρχίζει από 1.12.2001. 2. Η ισχύς των διατάξεων του άρθρου 2 αρχίζει από τη δημοσίευση του διατάγματος στην Εφημερίδα της Κυβερνήσεως. Στον Υπουργό Δημόσιας Τάξης αναθέτουμε τη δημοσίευση και εκτέλεση του παρόντος διατάγματος. Αθήνα 28 Σεπτεμβρίου 2000 Ο ΠΡΟΕΔΡΟΣ ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ ΟΙ ΥΠΟΥΡΓΟΙ ΥΦΥΠ. ΟΙΚΟΝΟΜΙΚΩΝ ΔΙΚΑΙΟΣΥΝΗΣ ΓΕΩΡΓΙΟΣ ΔΡΥΣ ΜΙΧΑΛΗΣ ΣΤΑΘΟΠΟΥΛΟΣ ΔΗΜΟΣΙΑΣ ΤΑΞΗΣ ΜΙΧΑΛΗΣ ΧΡΥΣΟΧΟΪΔΗΣ Φ ΑΠΟΦΑΣΕΙΣ (5) Παροχή άδειας λειτουργίας πιστωτικού ιδρύματος στον Πιστωτικό Αναπτυξιακό Συνεταιρισμό Ν. Κοζάνης Συν.Π.Ε. με την επωνυμία «Συνεταιριστική Τράπεζα Ν. Κοζάνης» Συν.Π.Ε. (Συνεδρίαση 83/20.9.2000, θέμα 6) Η ΕΠΙΤΡΟΠΗ ΤΡΑΠΕΖΙΚΩΝ ΚΑΙ ΠΙΣΤΩΤΙΚΩΝ ΘΕΜΑΤΩΝ Αφού έλαβε υπόψη: α) τον ΑΝ 1665/51 «Περί λειτουργίας και ελέγχου των τραπεζών», β) τον Ν. 1667/86 «Αστικοί συνεταιρισμοί και άλλες διατάξεις», γ) τον Ν. 2076/92 «Ανάληψη και άσκηση δραστηριότητας πιστωτικών ιδρυμάτων και άλλες συναφείς διατάξεις», δ) την ΠΔ/ΤΕ 2258/93 «Καθορισμός πλαισίου λειτουργίας και εποπτείας πιστωτικών ιδρυμάτων υπό τη μορφή πιστωτικών συνεταιρισμών του Ν. 1667/86», όπως ισχύει, ε) την από 15.10.1999 (ΑΠ 21752) αίτηση του Πιστωτικού Αναπτυξιακού Συνεταιρισμού Ν. Κοζάνης Συν.Π.Ε., μετά των σχετικών δικαιολογητικών (σχετ. έγγρ. 351/31.7.2000 της Ένωσης Συνεταιριστικών Τραπεζών Ελλάδος) σχετικά με την παροχή άδειας λειτουργίας πιστωτικού ιδρύματος, με την επωνυμία «Συνεταιριστική Τράπεζα Ν. Κοζάνης Συν.Π.Ε.», στ) τις από 9.3.2000 και 11.9.2000 (ΑΠ 22623 και 23579 αντίστοιχα) σχετικές εισηγήσεις της Διεύθυνσης Γενικής Επιθεώρησης Τραπεζών της Τράπεζας της Ελλάδος, αποφάσισε τα εξής: Παρέχεται άδεια λειτουργίας πιστωτικού ιδρύματος, υπό τη μορφή πιστωτικού συνεταιρισμού του Ν. 1667/86, στον Πιστωτικό Αναπτυξιακό Συνεταιρισμό Ν. Κοζάνης Συν.Π.Ε. με την επωνυμία «Συνεταιριστική Τράπεζα Ν. Κοζάνης Συν.Π.Ε.» και έδρα την Κοζάνη, υπό τους ακόλουθους όρους και προϋποθέσεις: 1. Η λειτουργία της διέπεται από τις αντίστοιχες διατάξεις που αφορούν στη λειτουργία των πιστωτικών ιδρυμάτων και της ΠΔ/ΤΕ 2258/2.11.93, όπως ισχύει. 2. Η συνεταιριστική τράπεζα θα δραστηριοποιείται εντός του Νομού Κοζάνης με μία (1) υπηρεσιακή μονάδα. Για την τυχόν επέκταση του δικτύου της ή της δραστηριότητάς της σε επίπεδο όμορων νομών ή διοικητικής περιφέρειας απαιτείται προηγούμενη έγκριση της Τράπεζας της Ελλάδος σύμφωνα με τις ισχύουσες διατάξεις. 3. Οι δαπάνες για την κοινωνική δραστηριότητα της συνεταιριστικής τράπεζας θα καλύπτονται από τα καθαρά κέρδη, αφού πρώτα αφαιρεθούν οι αναλογούντες φόροι και οι υποχρεωτικές κρατήσεις για αποθεματικά, με δεδομένη την επάρκεια των ιδίων κεφαλαίων της. 4. Η συνεταιριστική τράπεζα έχει υποχρέωση μέσα σε δεκαπέντε (15) ημέρες από την έναρξη λειτουργίας της να την αναγγείλει στην Τράπεζα της Ελλάδος (Διευθύνσεις: Νομισματικής Πολιτικής και Τραπεζικών Εργασιών και Γενικής Επιθεώρησης Τραπεζών) και να προσδιορίσει την ακριβή διεύθυνση της εγκατάστασής της. Διευκρινίζεται ότι η παρούσα έγκριση δεν καλύπτει και την έγκριση του υποβληθέντος σχεδίου καταστατικού. Από τις διατάξεις της παρούσας απόφασης δεν προκύπτει δαπάνη σε βάρος του Κρατικού Προϋπολογισμού. Η απόφαση αυτή να δημοσιευθεί στην Εφημερίδα της Κυβερνήσεως. Ο Γραμματέας Τα Μέλη Ο Πρόεδρος Ακριβές αντίγραφο Αθήνα, 3 Οκτωβρίου 2000 Ο Γραμματέας Σ. ΠΑΠΑΔΟΠΟΥΛΟΣ